钦定古今图书集成/历象汇编/庶征典/第024卷 > 群书备考 > 《日蚀赋》明·张凤翼
## 钦定古今图书集成/历象汇编/庶征典/第024卷 > 群书备考 > 《日蚀赋》明·张凤翼

摄提指巳，实沈易躔，吉朔之朝，日有蚀焉。予感阳明
之迭微，阴道之多愆，因作赋曰：“玉虬渴，烛龙翔，曦鞭，
举曜灵扬，出旸谷，拂扶桑。曈曈杲杲，苍苍凉凉。起铜
钲于树杪兮，驰火驭于大荒。映东门而吐昱兮，度南
陆以腾光。踏云霞之绮护兮，碾胃毕之寒芒。尔迺影
动旌旗，威消蝄蜽，幽灼谼豅，远射嵣。”昶乎以舒。历
然其爽，乌足高翀？固四极之所同瞻；而蚁旋左步，实
万灵之共仰也。胡为乎妖祲作沴，窃据太清。暪暪《䵬
䵬》，载薄其晶旭方升兮敓气，暾乍敞兮输盈。初蒙翳
兮月眉有象，既晦昧兮天眼无明。斯时也，碧落朝黮，
白榆昼昺。析木流形，土圭失景。迷大陆之松杉，暗长
江之舴艋。遂使羿缴空悬，望九煇而莫睹。鲁戈酣战，
挥三舍以无从。则有揜苜蓿盘中之照，减羔裘堂上
之容。于是朝野震虩，乌雀飞惊，爟爝杂遝，金革鼞訇。
载拊门而击柝，亦执麾以置兵。噬呼号其控达金
城与玉京。帝曰：“何物沫蠹，迺蚀阳精。”爰命九野辏荧，
六符助晷。走回禄以炀喧，驱祝融以抱珥。俄而黄道
开旌，赤熛按轨。朏兮似苏，欻兮似驶。煌乎若奭轮之
离涴，焜乎若宝鉴之濯滓。逮夫跃清曦于乌次，骞大
明于中天。周照靡外，旁烛无边。馀晒贯三垣与五纬，
鸿熹荡九垓与八埏。丽江山，拭涟漪。嶆于再秀
曈回，天地启澒茫磅礡于重鲜。方且履《剥》复而愈显，
亦奚玷乎大圆。故倾收葵藿，博忠荩也。荫借龟鱼，覃
惠泽也。消雨雪，祛阴邪也；皎夺冰山，伸震詟也。容
光必照，悉幽抑也。“方中则昃”，戒盛满也。“不同于万物，
示独尊也；无损于寸云”，昭至德也。若夫元枢默运，妙
用于昭。梦灶因而进谏，《拾萍》借以宣谣。《白驹》惩其玩
愒，《赤羽》壮其招摇。畏爱分而品定，远近辨而神超。至
于可就成尧之大，莫逾奠孔之尊。尔其互函三而不
毁，擅无二以常存。谁竟升沈之数，谁窥变化之门。即
夸父有所不能察，又何怪乎盲者之昏昏。于维我皇
抚世，重润重光。抑其阴类，振其阳刚。屏曀霾于床第，
埽氛瘴于边疆。采献曝于刍荛，撤丰蔀于貂珰。庶睿
越崦嵫，德被嵎夷。三精克序，七纪维熙。将旦旦赤文，
揭昧谷而遥辉不既；离离丹釆，浴咸池而永耀无亏。